Mu'azu Ibn Muhammad Bello Kalifa Mu’azu jika ne ga Shehu Dan Fodio daga wajen Muhammadu Bello. Daga bangaren uwa kuma jika ne na aminin Shehu Bin Fodio Umar Mu’alkamu. Ya kasance wanda ya kawo zaman lafiya a lokacin sa. An haife shi a shekarar 1814 kuma yayi mulkin na tsawon shekara 4. Ya kasance jika ga Shehu kuma jika ga aminin Shehu. Ya kasance yana zama tare da Shehu kakansa tun yana shekara hudu shida dan uwansa wato kaninsa. Inda Shehu ke kiransu dashi Mu’azu da Lamido, shi kuma dan uwansa Sa’id da Modibbo. An rawaito cewa Shehu na musu addu’ar Allah ya ba dayansu ilimin, shi kuma Allah yaba daya mulki. Inda Allah ya amshi addu’ar Shehu inda Mu’azu ya zama Kalifa sannan Sa’id ya zama shahararren malami. Kalifa Mu’azu ya kasance mai ilimi, wannan ya samo asali ne ga asalin iyayenshi. Yayi makarantar Al-Qur’ani tun yana yaronsa, a wajen mahaifinsa. Inda daga baya yayi sauran karatu a wajen malamain cikin garin su. Kalifa Abubakar Atiku Ibn Bello ya rasu a march 1877, hakan yasa kujerar babu kowa.